בית הכנסת של הוויזדץ

**בית הכנסת של הוֹויזדץ** היה בית כנסת יהודי ששכן בעיירה הוויזדץ באוקראינה. העיירה שוכנת כ-19 קילומטרים מצפון-מזרח לקולומיאה ובעבר, בזמן האיחוד הפולני-ליטאי העיירה נקראה Gwoździec.

בית הכנסת, נבנה באמצע המאה ה-17, ספג נזקים קשים במהלך מלחמת העולם הראשונה, ונהרס על ידי הנאצים בשנת 1941.

בית הכנסת בלט בקישוטי התקרה שלו, ששוחזרו במוזיאון לתולדות יהודי פולין, בוורשה.

## תיאור כללי
בית הכנסת נבנה מעץ, קוּרה ברעפי עץ וגובהו היה כ-15 מטרים. פנים בית הכנסת היה מעוטר בציורי צמחים, בעלי חיים, מזלות וטקסטים צבעוניים.

## היסטוריה
על פי כתובות לצד הציורים שעל התקרה, הצייר היה ישראל בן מרדכי שצייר בסביבות שנת 1652. בין השנים 1700–1731 נוספה לבית הכנסת כיפה מתומנת ובמשך השנים התווספו: פרוזדור, עזרת נשים ואגף לבָּנים ששימש כבית כנסת קטן וחדר.

במהלך מלחמת העולם הראשונה נשרף בית הכנסת כאשר החזית הרוסית עברה דרך העיר.

בית הכנסת נבנה מחדש, אך נהרס שוב על ידי כוחות גרמנים במלחמת העולם השנייה.

גג העץ המשוחזר והתקרה הצבועה הותקנו בתערוכה המרכזית של המוזיאון לתולדות יהודי פולין, בשנת 2013.

## השחזור
מודל וירטואלי תלת-ממדי ראשון של בית הכנסת נוצר בשנת 2006 על ידי Handshouse Studio (מוסד חינוכי ללא מטרות רווח במסצ'וסטס, ארצות הברית) והאדריכל ההיסטוריון האמריקאי , יחד עם סטודנטים באוניברסיטת המדינה של באולינג גרין. בקיץ 2011 ובקיץ 2012 שוחזרו גג העץ והתקרה המעוטרת בשיתוף פעולה בין המכון היהודי ההיסטורי בפולין עם סטודיו handshouse ובשנת 2013 הם הותקנו בתערוכה המרכזית של המוזיאון לתולדות יהודי פולין.

שחזור בית הכנסת בהוויזדץ בוצע על ידי צוות של כ-300 סטודנטים, מתנדבים ומומחים, תוך שימוש בכלים ותהליכים מסורתיים. שלד העץ, שהחל עם כ-200 בולי עץ גולמיים, כשקליפתם עדיין עליהם, הושלם בשלוש סדנאות בנות שבועיים בהנחיית סטודיו Handshouse בשיתוף פעולה עם , במהלך קיץ 2011, ב, בסאנוק. סדנאות הציור התקיימו בקיץ 2011 ו-2012 בשבע ערים ברחבי פולין: ז'שוב, קרקוב, ורוצלב, גדנסק, סייני, קז'ימייז' דולני ושצ'בז'שין. בסיום הסדנאות, פורקו החלקים ואוחסנו עד סתיו 2013, עת הובאו למוזיאון לתולדות יהודי פולין, הורכבו מחדש, ושובצו במקומם. התקרה והגג, ששוקלים כ-25 טון והם בקנה מידה של כ-85% מהמקור. הבימה המרכזית, של בית הכנסת שוחזרה בקנה מידה של 100%.

### תרומה
השחזור התאפשר הודות לחזונה ותרומתה של איירין קרונהיל פלטקה.

### תוכניות, תרשימים ותיאורים של בית הכנסת
שחזור בית הכנסת הזה היה אפשרי משום שהוא תועד טוב יותר ממאות בתי הכנסת מעץ שעמדו בעבר בשטח חבר העמים הפולני-ליטאי. הראשון שתיעד את בית הכנסת הזה היה הצייר הפולני,  שביקר בהוויזדץ בסתיו 1891. עבודת הדוקטורט שלו, הוקדשה לבית כנסת זה והיא, מספקת שרטוטים מפורטים של האדריכלות, תיאור העיטורים ואופן הצביעה. משקובסקי צייר רישומים נוספים בשנים 1898/1889, כשחזר להוויזדץ לבקשת .

איזידור קאופמן (1853–1921), צייר יהודי מווינה, בילה חודשים רבים באזור, ובין השנים 1878–1879 צייר אף הוא חלק מפּנים בית הכנסת.

התיעוד הנרחב ביותר, כ-200 שרטוטים ותצלומים אדריכליים, נוצר בין השנים 1910–1913 על ידי אלויס ברייר (1885–1948) עבור עבודת הדוקטורט שלו באדריכלות ב

### תיעוד השחזור
תהליך השחזור היה נושא לסרט תיעודי, של אולפני טריליום, "הרם את הגג".

## גלריה


קובץ:Wooden_Synagogue_in_Hvizdets'_(Gwoździec)_-_Drawings_01.jpg
קובץ:Wooden_Synagogue_in_Hvizdets'_(Gwoździec)_-_Drawings_05.jpg
קובץ:Wooden_Synagogue_in_Hvizdets'_(Gwoździec)_-_Drawings_04.jpg
קובץ:Wooden_Synagogue_in_Hvizdets'_(Gwoździec)_-_Drawings_03.jpg
קובץ:Wooden_Synagogue_in_Hvizdets'_(Gwoździec)_-_Drawings_02.jpg

קובץ:Wooden_Synagogue_in_Hvizdets'_(Gwoździec)_-_Wall_decoration_06.jpg
קובץ:Wooden_Synagogue_in_Hvizdets'_(Gwoździec)_-_Wall_decoration_05.jpg
קובץ:Wooden_Synagogue_in_Hvizdets'_(Gwoździec)_-_Wall_decoration_04.jpg
קובץ:Wooden_Synagogue_in_Hvizdets'_(Gwoździec)_-_Wall_decoration_03.jpg
קובץ:Wooden_Synagogue_in_Hvizdets'_(Gwoździec)_-_Wall_decoration_02.jpg
קובץ:Wooden_Synagogue_in_Hvizdets'_(Gwoździec)_-_Wall_decoration_01.jpg
קובץ:Wooden_Synagogue_in_Hvizdets'_(Gwoździec)_-_Bimah.jpg

קובץ:MZP_Gvozdets_synagogue,_roof.jpg
קובץ:Warszawa_-_synagoga_z_Gwoźdźca_2.JPG
קובץ:Museum_of_the_History_of_Polish_Jews_in_Warsaw_Main_exhibition_Gwoździec_synagogue.jpg
קובץ:Warszawa_-_synagoga_z_Gwoźdźca_4.JPG
קובץ:Gwozdziec_Synagogue_at_POLIN_09.jpg
קובץ:Gwozdziec_Synagogue_at_POLIN_01.jpg
קובץ:Gwozdziec_Synagogue_at_POLIN_06.jpg
קובץ:Gwozdziec_Synagogue_at_POLIN_07.jpg
קובץ:Gwozdziec_Synagogue_at_POLIN_05.jpg
קובץ:Gwozdziec_Synagogue_at_POLIN_08.jpg
קובץ:Gwozdziec_Synagogue_at_POLIN_02.jpg
קובץ:Gwozdziec_Synagogue_at_POLIN_03.jpg


## קישורים חיצוניים

* **[https://handshouse.org/projects/gwozdziec-synagogue-gwozdziec/ פרויקט Gwozdziec Rebuilt]** (כולל סרטונים ותיעוד של תהליך השחזור והצביעה).
* מידע על השחזור באתר המכון (1)
* מידע על השחזור באתר המכון (2)

## הערות שוליים

קטגוריה:פולין: בתי כנסת
קטגוריה:בתי כנסת שנחרבו בשואה